**NÁVRH**

**dodatku č. 1 k Všeobecne záväznému nariadeniu Obce Sučany**

**č. 3 / 2014**

**o podmienkach prideľovania a užívania**

**obecných nájomných bytov**

Obec Sučany v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov, podľa § 12 ods. 2 zákona č. 189/1992 Zb. o úprave niektorých pomerov súvisiacich s nájmom bytov a bytovými náhradami v znení neskorších predpisov, v súlade so zákonom č. 40/1964 Zb. Občianskeho zákonníka v znení neskorších predpisov, podľa z.č. 150/2013 Z.z. o Štátnom fonde rozvoja bývania, podľa zákona č. 443/2010 Z.z. o dotáciách na rozvoj bývania a o sociálnom bývaní a v súlade s Výnosom MV a RR SR zo 7. decembra 2006 č. V – 1/2006 o poskytovaní dotácií na rozvoj bývania v znení neskorších predpisov (ďalej len „Výnos MVRR SR“) vydáva tento dodatok č. 1 k všeobecne záväznému nariadeniu Obce Sučany č. 3/2014 o podmienkach prideľovania a užívania obecných nájomných bytov (ďalej len „VZN“).

**Čl. 1 Predmet dodatku**

1. Mení sa znenie Čl. 3 ods. 2 písm. b) VZN na nasledovné znenie:

„žiadateľ vyhlási, že v prípade, ak to bude Obec požadovať v zmysle čl. 5 ods. 11 VZN zloží pred uzavretím nájomnej zmluvy finančnú záruku vo výške 6 mesačných splátok nájomného ustanoveného podľa osobitného predpisu pre zabezpečenie splácania nájomného, úhrad spojených s užívaním nájomného bytu a úhrad za prípadné poškodenie nájomného bytu. Po uplynutí jedného roku nájmu bude vyššie uvedená finančná záruka znížená na výšku 3 mesačných splátok nájomného,“

1. Mení sa znenie Čl. 5 ods. 11 VZN na nasledovné znenie:

„Pre zabezpečenie splácania nájomného, úhrad spojených s užívaním nájomného bytu a úhrad za prípadné poškodenie bytu môže Obec požadovať od nájomcu finančnú záruku vo výške maximálne 6 mesačných splátok nájomného ustanoveného podľa osobitného predpisu. Lehota na zloženie finančnej zábezpeky nájomcom nesmie byť dlhšia ako 30 kalendárnych dní pred podpísaním nájomnej zmluvy.“

**Čl. 2 Záverečné ustanovenie**

Obecné zastupiteľstvo v Sučanoch sa uznieslo na vydaní tohto dodatku č. 1 k VZN č. 3/2014 na svojom zasadnutí dňa................................. uznesením č. …......................... a nadobúda účinnosť dňom ...............

Sučany, dňa ............... Ing. Vladimír Plžik

starosta obce